Friedrich Schleiermacher
Friedrich Schleiermacher (Breslau, 21. 11. 1768. – Berlin, 12. 2. 1834), njemački filozof, teolog i profesor, jedan od najznačajnijih predstavnika protestantske teologije i utemeljitelj suvremene filozofijske hermeneutike.

Biografija 
Schleiermacher je rođen 1768. u Breslauu, gradu u Šleskoj pokrajini tadašnje Kraljevine Pruske (danas Wrocław u Poljskoj). Njegov djed Daniel bio je pastor povezan s cionitima, a otac Gottlieb kalvinistički kapelan u pruskoj vojsci. Friedrich je školovanje započeo u moravskoj školi u Nieskyju u Gornjoj Lužici i Barbyju kod Magdeburga, no pijetistička moravska teologija nije ga zadovoljila i uz očev nevoljki pristanak upisao se na Univerzitet u Halleu, instituciju koja je prigrlila racionalistički duh Wolfa i Semlera. Još u ranim tekstovima Schleiermacher je razrađivao shvaćanje religije kao sentimenta izravne ovisnosti o beskonačnom, prema kojem je individua isključivo samoprikaz beskonačnog i njegovo pojedinačno postojanje. Sukladno tom počivanju na grudima beskonačnog, pojedinac može prekoračiti svoju prostorno-vremensku uvjetovanost odnosno "ropski bitak" Kantove transcendentalne filozofije. Na osnovi pretpostavki da je bit religije zrenje i osjećaj univerzuma, osluškivanje i prepuštanje njegovim vlastitim prikazima i radnjama, Schleiermacher je izgradio vlastiti filozofski sistem koji se temelji na uvidu u jedinstvo uma i prirode. Dok se prirodne nauke bave ozbiljenjem prirode u umu, duhovne nauke osvjetljuju tijek samoozbiljenja duha u prirodi kao temelj filozofije kulture. Prema Schleiermacheru, granična "normativna" nauka među njima je dijalektika, kao platonski razumljeno "umijeće vođenja razgovora" radi same istine. To podrazumijeva da je nauka dijaloška zajednica istraživača u kojoj naučne spoznaje dobivaju svoju provjeru i verifikaciju. Ovim je postavio pravac suvremenim teorijama intersubjektivno posredovane spoznaje i komunikacijske zajednice općenito.

Još je važnije njegovo utemeljenje filozofijske hermeneutike. Sukladno učenju Wolfa, Ernestija, Morusa i naročito Schlegela, Schleiermacher je smatrao da se svakom tekstu pa tako i Bibliji treba pristupiti kao jezično-umjetničkom proizvodu njegovih autora. Pri takvoj zadaći uspostavio je i kanon "hermeneutičkoga kruga" odnosno načelo načelo da se tekstualna cjelina mora tumačiti iz svojih dijelova (i obratno). Misija razumijevanja uvijek se nalazi u frikciji između individualno-produktivnoga i općejezičnoga, između individualnih misli i općih načela govora. S obzirom na to, Schleiermacher je razlikovao gramatičku i psihološku interpretaciju – dok se gramatička bavi razumijevanjem govora tj. time što govornik čini od jezika i njegovih elemenata, tehnička i psihološka interpretacija bave se mislima, tj. unutarnjim govorom (meditacija) i njegovim izvanjskim priopćenjem (kompozicija), te nastankom toka glavnih i sporednih misli. Tek kada se uzmu zajedno, takve interpretacije omogućuju cjelinu razumijevanja. Univerzalnost Schleiermacherove hermeneutike ponajprije je u njezinu zahtjevu za "razumijevanjem tuđega govora" uopće, čime ona postaje primjenljiva na sva područja čovjekova stvaralaštva. Od 1804. do 1807. Schleiermacher je radio kao profesor na Univerzitetu u Halleu, a 1810. bio je jedan od utemeljitelja Univerziteta u Berlinu. Jedno vrijeme obnašao je i dužnost sekretara Pruske akademije nauka. Godine 1809. vjenčao se s Henriette von Willich i 11 godina kasnije dobio sina Nathaniela čija je smrt u dobi od samo devet godina ostavila je dubok trag na Schleiermachera. Preminuo je u Berlinu 1834. od pneumonije, u 65. godini života.

Opus 
 Hermeneutik und Kritik, Reimer, Berlin, 1838
 Sämmtliche Werke, Berlin 1834–64
 Werke in Auswahl
 Kritische Gesamtausgabe, Berlin / New York (Verlag Walter de Gruyter) 1980
 Monologen, Meiner, Hamburg, 1978, 
 Über die Religion, ur. Andreas Arndt. Meiner, Hamburg, 2004, 
 Über die Religion, 1799, 1806 i 1821. ur. Niklaus Peter, Frank Bestebreurtje i Anna Büsching, Theologischer Verlag Zürich, Zürich 2012, 
 Ethik (1812/13), ur. Hans-Joachim Birkner. Meiner, Hamburg 1990, 
 Dialektik (1811), ur. Andreas Arndt. Meiner, Hamburg 1986, 
 Dialektik (1814/15), ur. Andreas Arndt. Meiner, Hamburg 1988, 
 Die Weihnachtsfeier. Ein Gespräch, Manesse, Zürich 1989, 
 Hermeneutik und Kritik: mit einem Anhang sprachphilosophischer Texte Schleiermachers, ur. M. Frank. Suhrkamp, Frankfurt a. M. 1977,  (Suhrkamp-Taschenbuch Wissenschaft, 211).
 Bruchstücke der unendlichen Menschheit, Fragmente, Aphorismen und Notate der frühromantischen Jahre, ur. Kurt Nowak, Union Verlag Berlin, 1984
 Pädagogik. Die Theorie der Erziehung von 1820/21 in einer Nachschrift, Berlin, de Gruyter, 2008

Literatura 

 Barth, Karl. The Theology of Schleiermacher. trans. Geoffrey Bromiley. Grand Rapids, Michigan: Eerdmans, 1982.
 Barth, Karl. "Schleiermacher" u Protestant Theology from Rousseau to Ritschl, New York: Harper, 1959. pogl. VIII, str. 306–354.
 Berman, Antoine. L'épreuve de l'étranger. Culture et traduction dans l'Allemagne romantique: Herder, Goethe, Schlegel, Novalis, Humboldt, Schleiermacher, Hölderlin, Paris, Gallimard, Essais, 1984. 
 Brandt, R. B. The Philosophy of Schleiermacher: The Development of his Theory of Scientific and Religious Knowledge. Westport, CT: 1968.
 Crouter, Richard. Friedrich Schleiermacher: Between Enlightenment and Romanticism. Cambridge: Cambridge University Press: 2008.
 Gadamer, Hans-Georg. Truth and Method, 2. rev. izd., pr. Joel Weinsheimer i Donald G. Marshall. New York: Continuum, 1994.
 
 Kenklies, Karsten. "Schleiermacher, Friedrich Daniel Ernst" u Encyclopedia of Educational Theory and Philosophy. ur. D.C. Phillips. Thousand Oaks: SAGE Publications, 2014, str. 733–735.
 Kerber, Hannes. "Strauss and Schleiermacher. An Introduction to 'Exoteric Teaching" u Reorientation: Leo Strauss in the 1930s. ur. Martin D. Yaffe i Richard S. Ruderman. New York: Palgrave, 2014, str. 203–214.
 Kirn, O. "Schleiermacher, Friedrich Daniel Ernst." The New Schaff-Herzog Encyclopedia of Religious Knowledge. Vol. X. New York: Funk and Wagnalls, 1911. str. 240–246.
 Mariña, Jacqueline, ur. The Cambridge Companion to Friedrich Schleiermacher. Cambridge: Cambridge University Press, 2005, 
 Munro, Robert. Schleiermacher: Personal and Speculative. Paisley: A. Gardner, 1903.
 Niehbuhr, Richard R. Schleiermacher on Christ and Religion: A New Introduction. New York: Scribners, 1964.
 Park, Jae-Eun. "Schleiermacher's Perspective on Redemption: A Fulfillment of the coincidentia oppositorum between the Finite and the Infinite in Participation with Christ." Journal of Reformed Theology 9/3 (2015): 270-294.
 Selbie, W. E. Schleiermacher: A Critical and Historical Study. New York: Dutton, 1913.

Vanjske veze 

  Friedrich Daniel Ernst Schleiermacher, Stanford Encyclopedia of Philosophy
  Friedrich Daniel Ernst Schleiermacher, Boston University
  Friedrich Daniel Ernst Schleiermacher, Hrvatska enciklopedija (LZMK)

Njemački filozofi
Njemački teolozi
Kršćanski filozofi
Kršćanski teolozi